ઘણાં દર્દીઓ મણકા કે કરોડરજ્જુના ઓપરેશનથી ગભરાતા હોય તે કોઇ નવી વાત નથી. આજે મણકા કે કરોડરજ્જુની સર્જરી વિશે ઘણી ગેરમાન્યતાઓ પ્રવર્તે છે જેના કારણે દર્દીને જ્યારે પણ મણકા કે કરોડરજ્જુના ઓપરેશનની વાત કરવામાં આવે છે ત્યારે તેને હંમેશા એક જ વિચાર આવે છે કે, મણકા કે કરોડરજ્જુના ઓપરેશન ન કરાવાય, કેમ કે તેનાથી જિંદગીભર પેરેલીસીસ થઇ જશે આ ગેરમાન્યતા વિશે જો ગંભીરતાપૂર્વક વિચાર કરવામાં આવે તો મણકા કે કરોડરજ્જુના ઓપરેશનની સલાહ ડોકટર દ્વારા ત્યારે જ આપવામાં આવતી હોય છે જ્યારે અન્ય કોઇપણ સારવારથી દર્દીની તકલીફને મટાડવી શકય હોતી નથી. મણકા અને કરોડરજ્જુની સર્જરીની જર હોવા છતાં જો સલાહ આપ્યા બાદ પણ જો સમયસર સર્જરી ન કરવામાં આવે તો બિમારી વધવાના કારણે ઘણીવાર પેરાલીસીસ થઇ શકે તેમ હોય છે અને તેને કારણે ઘણાં દર્દીઓને પેરાલીસીસ થઇ જાય અને પરિસ્થિતિ બગડી જાય ત્યાં સુધી મોડું કરતા હોય છે અને ત્યારબાદ ઓપરેશન કરવા છતાં પણ નબળું પરિણામ મળતું હોય છે અને એટલે જ માણકા કે કરોડરજ્જુના ઓપરેશન જો યોગ્ય તબકકામાં કરવામાં આવે તો 99 ટકા સારા પરિણામો આવતા હોય છે. મણકાના કે કરોડરજ્જુના ઓપરેશનો જોખમી હોય છે એવી ગેરમાન્યતાને દૂર કરવા માટે તેમજ જાહેર જનતામાં જાગૃતતા લાવવા માટે તાજેતરમાં જ ‘એસોસિએશન ઓફ સ્પાઇન સર્જન્સ ઓફ ઇન્ડિયા’ દ્વારા રાષ્ટ્રીય સ્તરે ‘સ્પાઇન સર્જરી સલામત છે’ એવું નિવેદન આપવામાં આવેલ છે. આ નિવેદનમાં જાહેર જનતાને સપષ્ટપણે જણાવવામાં આવેલ છે. મણકા કે કરોડરજ્જુની સર્જરીના વિરોધમાં પ્રચલિત માન્યતાઓ ખોટી છે અને તે ઓપરેશન માટે જરિયાતમંદ દર્દીઓને ગેરમાર્ગે દોરે છે. આ પ્રકારની માન્યતાઓ પ્રથમ હરોળના સંશોધનોમાં સંપૂર્ણપણે ખોટી સાબિત થઇ ચૂકેલ છે. મણકા અને કરોડરજ્જુની સર્જરી ક્ષેત્રે થયેલા હાલના સંશોધનો જણાવે છે કે ઝડપથી વિકસી રહેલી ટેકનોલોજી, અત્યાધુનિક સાધનો, સર્જનોની ઉચ્ચ તાલીમ, વિકાસશીલ પધ્ધતિઓ તેમજ સચોટ ઇન્ટ્રાઓપરેટીવ ઇમેજીંગના કારણે જોખમોનું પ્રમાણ ખૂબ જ ઘટી ગયેલ છે. આજ કારણોસર સ્પાઇન સર્જરીની સફળતાનો દર બીજા કોઇપણ જનરલ ઓપરેશનો જેટલો જ ઉંચો છે. હાલના સંશોધનો મુજબ મણકા કે કરોડરજ્જુના ઓપરેશનોમાં પેરાલીસીસ કે નસને ઇજા થવાનો દર એક ટકાથી પણ ઓછો છે જે પેરાલીસીસના ભય વિશેની દર્દીની માન્યતાને ખોટી ઠેરવે છે અને આ પ્રકારના ઓપરેશનો સલામત છે તેનો પુરાવો રજૂ કરે છે.મણકા કે કરોડરજ્જુની મોટા ભાગની બિમારીઓને દવાથી મટાડવી શકય છે પરંતુ જ્યારે અન્ય કોઇપણ સારવાર શકય ન હોય ત્યારે જ અનુભવી અને યોગ્ય સ્પાઇન સર્જન ઓપરેશનની સલાહ આપતા હોય છે અને જો સમયસર ઓપરેશન કરવામાં ન આવે તો ઘણીવાર વધુ મોટા જોખમો ઉભા થવાનો ભય રહેતો હોય છે. ‘એસોસિએશન ઓફ સ્પાઇન સર્જન્સ ઓફ ઇન્ડિયા’ના નિવેદન અનુસાર ઓપરેશનની નિષ્ફળતાનો દર યોગ્ય અને તાલીમબધ્ધ સ્પાઇન સર્જનોના હાથમાં ભલે ઓછો હોય પરંતુ આ જ ઓપરેશન જો બિનઅનુભવી સ્પાઇન સર્જન દ્વારા કરવામાં આવે તો નિષ્ફળતાનો દર વધી શકે છે જેની જાહેર જનતાએ ચકાસણી કરી પછી જ અનુભવી સ્પાઇન સર્જન પાસે જ ઓપરેશન કરાવવું જોઇએ.